Ապրիլյան պատերազմից հետո մի պահ խոսվում էր դրա մասին, բայց Հայաստանը նորից հետ քաշվեց: Վիեննայում, Սանկտ Պետերբուրգում եղած պայմանավորվածություններն էլ, փաստորեն, Ադրբեջանը չկատարեց: Ադրբեջանի կողմից դա նորություն չի, ամբողջ 22 տարի Ադրբեջանը նույն քաղաքականությունն է վարում՝ պաշտպանել այդ իրավունքները: Նրանց համար գերխնդիրը դա է՝ երբեք որեւէ բան չստորագրել, ոչ մի իրավունք չզիջել Լեռնային Ղարաբաղին եւ Հայաստանին: Ինչո՞ւ, որովհետեւ Ադրբեջանը տարածքը կորցրել է: Հայկական կողմը որեւէ դիրքորոշում չունի՝ ո՛չ եղել է, ո՛չ էլ կա: Միակ դիրքրոշումը Լեռնային Ղարաբաղի Հանրապետության դիրքորոշումն է՝ «մենք հռչակել ենք անկախություն, սա մեր իրավունքն է, եւ մենք առաջարկում ենք մեզ ճանաչել»: Դրա դեմ ոչ ոք չի կարող խոսել, ուղղակի լռում են բոլորը: